Евтим Евтимов
Отговор на твоя песен

chitanka.info

Дано не си на мястото

на моята тетрадка,

разтворена през

късни часове,

когато сядам аз да пиша стихове,

до своето безсъние да бродя.

Тогава

от нея нищо друго не остава

освен ограбени листа,

разкъсани,

захвърлени на пода.

Така се ражда после песента.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.